laion/Wikipedia-Exotic huggingface dataset:
Ignitis

Ignitis Grupp (Leedu keeles AB “Ignitis grupė”, inglise keeles Ignitis Group) on rahvusvaheline energiaettevõte, mille peakorter asub Leedus Vilniuses. Kontserni põhitegevusalad on elektri ja soojuse tootmine ja tarnimine, elektri ja maagaasi müük ning elektrisüsteemide hooldus ja arendus. Ignitis on üks suuremaid energiakontserne Läänemere piirkonnas. Grupi koduturg on Leedu. Lisaks ollakse sisenenud Läti, Eesti, Poola ja Soome turgudele. Grupi innovatsioonifond investeerib energiaettevõtetesse Suurbritannias, Norras, Rootsis, Prantsusmaal ja Iisraelis. 1937. aastal loodi Leedus riiklik energiaettevõte Elektra. 1995. aastal taastati riiklik energiaettevõte ettevõtte Lietuvos Energija asutamisega. 2019. aastast on kõik grupi ettevõtted koondatud brändi Ignitis alla. Koos emaettevõttega kuulub gruppi kokku 44 ettevõtet. Alates 7. oktoobrist 2020 on Ignitis Grupi aktsiad noteeritud nii Nasdaq Balti börsi põhinimekirjas (Vilniuse börsil) kui ka Londoni börsil. Nasdaq Balti börsil on ettevõtte aktsiate kauplemistähis IGN1L. Seisuga 19. mai 2023 on Ignitis Grupil noteeritud Vilniuse börsil 72 388 960 väärtpaberit. Ettevõtte turuväärtus on 1,49 miljardit eurot. 2022. aastal vähenes Ignitis Grupi turuväärtus 12%. Tegemist on Vilniuse ja ühtlasi ka Nasdaq Balti börsi suurima turuväärtusega ettevõttega. Ühtlasi oli Ignitis Grupi aktsia 2022. aastal Nasdaq Balti börsi kauplemisaktiivsuselt neljas aktsia (käibe alusel). Seisuga 31. detsember 2022 on Ignitis Grupil kokku 19 436 aktsionäri (+36% võrreldes eelmise aastaga). 75% aktsiatest kuulub Leedu Vabariigi Rahandusministeeriumile. 16,6% aktsiatest oli institutsionaalsete investorite omandis ja 8,4% jaeinvestorite omandis. Võrreldes eelneva aastaga on jaeinvestorite osakaal suurenenud ja institutsionaalsete investorite oma vähenenud. 45% institutsionaalsetele investoritele kuuluvatest aktsiatest kuulub Baltikumis paiknevatele investoritele. 76% jaeinvestorite aktsiatest kuulub Leedu investoritele. Ignitis Grupp paigaldas 2024. aastal Grossi poodide parklatesse elektrisõidukite kiirlaadijad. Nasdaq Balti börs Vilniuse börs "About Us". Vaadatud 29.06.2021. "Our Story". Vaadatud 29.06.2021. "Group Companies". Vaadatud 19.05.20231. {{netiviide}}: kontrolli kuupäeva väärtust: |vaadatud= (juhend) "Ignitis grupė". Vaadatud 29.06.2021. "London Stock Exchange Welcomes Ignitis Group to the Main Market". 7. oktoober 2020. "VÄÄRTPABERI INFORMATSIOON". Vaadatud 19.05.2023. "Turukapitalisatsioon". Vaadatud 19.05.2023. "2022 annual report" (PDF). Vaadatud 19.05.2023. "Dividendid ja muud väljamaksed". Vaadatud 19.05.2023. "Leedu suurnimi siseneb Eesti turule. Grossi toidupoodide juurde pannakse elektriautode kiirlaadijad". Ärileht. Vaadatud 11. jaanuaril 2024. Ignitis Grupi koduleht Ignitis Grupi aktsia Nasdaq Balti börsil Ignitis Grupi aktsia Londoni börsil
Louny

Louny (saksa keeles Laun) on linn Tšehhis Ústí maakonnas, Louny ringkonna halduskeskus. Louny asub Ohře jõe ääres, Ústí nad Labemist umbes 38 km lääneedelas ja Praha kesklinnast ligi 55 km loodes. Louny asub merepinnast 185 meetri kõrgusel. Lounyt on esmamainitud 1115. aastal. 1517. aastal hävis linn tulekahjus peaaegu täielikult, kuid ehitati uuesti üles. 1872. aastal sai Louny raudteeühenduse ja kujunes seejärel raudteesõlmeks. Lounys on sündinud tšehhi luuletaja, näitekirjanik ja tõlkija Jaroslav Vrchlický (1853–1912). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Louny : Základní informace Místopisný seznam obcí České republiky. Vaadatud 14. aprillil 2023 History Městský úřad Louny Jaroslav Vrchlický Louny. Vaadatud 14. aprillil 2023
Smalinė

Smalinė (poola keeles Smolnica) on Vilniuse linnaosa, mis asub linna lääneosas Pilaitė valla territooriumil. Smalinė piirneb lõunas Pilaitėga ja idas Justiniškėsega. Linnaosa on kujunenud samanimelise küla aladele, mis liideti Vilniusega 1996. aastal. Elamute rajamise tõttu on ala piirid hägustunud, linnaosa hõlmab ka osa linnaga liidetud Zujūnai ja Buivydiškėse küla alasid, sellal kui küla lääneossa on rajatud Pilaitė elamupiirkonnad. Lisaks uuselamutele asuvad linnaosas ka aianduskooperatiivid. Vilnijos Vartai
Penaltiseeria

Penaltiseeria on 11 meetri karistuslöökide ehk penaltite löömise seeria, mille abil tehakse kindlaks võitja jalgpallimatšis, mis ei saa lõppeda viigiga. See toimub kui pärast normaalaega ja lisaaega (kui seda kasutatakse) on seis viigiline. Penaltiseerias löövad mõlemad võistkonnad palli karistusmärgist kordamööda samasse väravasse, väravat kaitseb ainult vastasmeeskonna väravavaht. Mõlemal võistkonnal on viis karistuslööki, mille peavad tegema erinevad jalgpallurid. Võitjaks kuulutatakse meeskond, kes lööb penaltiseerias rohkem väravaid. Karistuslöögid lõpetatakse kohe, kui ühel meeskonnal on ületamatu edumaa. Kui viie karistuslöögi järel on tulemus võrdne, jätkub penaltite löömine "äkksurma" meetodil (igas lisavoorus lööb mõlemast võistkonnast ainult üks mängija kuni võitja selgumiseni). Penaltiseerias edukalt väravasse löödud pallid ei loe üksikute jalgpallurite ega meeskonna väravateks, nende üle peetakse eraldi arvestust. Ehkki penaltiseerias löödud penalti sarnaneb mängu ajal löödud penaltiga, on siiski mõningaid erinevusi. Kõige olulisem on see, et peale palli löömist ei tohi lööja ega ükski teine mängija peale kaitsva väravavahi palli enam uuesti mängida. Penalti
Aprilliülestõus

Aprilliülestõus (bulgaaria keeles Априлско въстание) oli 1876. aastal puhkenud bulgaarlaste mäss Osmanite riigi vastu. Osmanite regulaararmee ja bašibuzukkide üksused surusid ülestõusu kiirelt maha, põhjustades Euroopas rohkelt protestilaineid. Paljud haritlased nimetasid seda mässu „Bulgaaria metsikusteks jõledusteks". Sellele vaatamata viis ülestõus Bulgaaria iseseisvumiseni ja Türgi ikkest vabanemiseni 1878. aastal.
Pilaitė

Pilaitė (poola keeles Zameczek) on Vilniuse linnaosa, mis asub linna lääneosas Pilaitė valla territooriumil. Pilaitė piirneb lõunas Upytėga ja Gudeliaiga, edelas Salotėga, läänes Varnėga, põhjas Smalinėga ning idas Viršuliškėsega. Pilaitės asub muinsuskaitse all olev Pilaitė linnamägi. Tegemist on 6–13 meetri kõrguse kõrgendikuga, mille pikkus 60 ja laius 45 meetrit. Arvatakse, et tegemist on ristisõdijate kroonikates mainitud linnusega Wissenwalden, mis läks XVI sajandil Viršilade suguvõsa valdusse. Need rajasid sinna kivist linnuse. Seda oletust kinnitab ka linnuse territooriumil olev 5x5 meetri suurune lohk, kus on avastatud 1,7–2 meetri paksuse ja ligi meetri kõrguse müüri jäänused. Need on jäljed seal asunud tornist. Uuringud on leidnud ka ülejäänud linnuse ja selle tornide müüride asupaigad. Arheoloogilised väljakaevamised ei ole leidnud aga linnamäelt kivilinnusele eelneva kultuurikihi jäänuseid. Linnaosa on tõenäoliselt just selle linnuse järgi (leedu pilis) nime saanud. Tõenäoliselt põletasid sealse linnuse maha 1655. aastal Vilniuse alla ilmunud Vene väed. Hiljem kuulus ala jesuiitidele, kes rajasid sinna aastal 1782 ka kiriku, mis aga Napoleoni sõjakäigu ajal maha põles. Kui jesuiitide ordu aastal 1820 keelustati, rajati sinna Pilaitė mõis. Linnaosa on kujunenud samanimelise küla aladele, mis liideti Vilniusega aastal 1996. Korterelamute rajamine mõisast läände jäävale alale algas aga juba aastal 1989. Haridust annavad progümnaasium ja gümnaasium. Seal asuvad aastal 2001 valminud katoliku kabel ja Usu Sõna koguduse kirik. Katoliku kirikut hakati ehitama 2020. aastal, kuigi piirkond eraldati omaette kihelkonnaks juba 1999. aastal. "Kultūros vertybių registras". Vaadatud 29. juunil 2021. Vilnijos Vartai
Qinghai

Qinghai (tiibeti keeles མཚོ་སྔོན་ (mtsho-sngon); mongoli keeles Köke Naγur; mandžu keeles Huhu Noor; uiguuri keeles كۆكنۇر kök nur) on provints Hiinas. Provints on nime saanud Kukunori järve (hiina keeles Qinghai Hu) järgi. Suur osa Qinghai provintsist kuulus varem Tiibeti Khami ja Amdo provintsi. Provints jaguneb 1 ringkonna õigustega linnaks, 1 ringkonnaks ja 6 autonoomseks ringkonnaks: Haidongi ringkond Xining Haibei Tiibeti autonoomne ringkond Hainani Tiibeti autonoomne ringkond Haixi Mongoli-Tiibeti autonoomne ringkond Huangnani Tiibeti autonoomne ringkond Gologi Tiibeti autonoomne ringkond Yushu Tiibeti autonoomne ringkond 2000. aasta rahvaloenduse andmetel moodustasid Qinghai provintsi elanikest hiinlased 54,5%, tiibetlased 20,7%, hueid 16%, mongorid 4%, salaarid 1,8% ja mongolid 1,8%.
Upytė (Vilnius)

Upytė (poola keeles Blech) on Vilniuse linnaosa, mis asub linna lääneosas Pilaitė valla territooriumil. Upytė piirneb idas Gudeliaiga, põhjas aga Pilaitėga. Linnaosa on kujunenud samanimelise huutori aladele, mis liideti Vilniusega aastal 1996. Vilnijos Vartai
Gudeliai (Vilnius)

Gudeliai on Vilniuse linnaosa, mis asub linna lääneosas Pilaitė valla territooriumil. Gudeliai piirneb läänes Upytėga, idas Karoliniškėsega, põhjas aga Pilaitėga. Linnaosa on kujunenud samanimelise küla loodeossa aladele, mis liideti Vilniusega aastal 1996. Seal asub Gudeliai linnamägi pindalaga 52x32 ja kõrgusega 20 meetrit, mis oli kasutusel I aastatuhandel ja II aastatuhande algul. Vilnijos Vartai
Kvantelektrodünaamika

Kvantelektrodünaamika (inglise keeles quantum electrodynamics; akronüüm QED) on osakestefüüsikas elektrodünaamika relativistlik kvantväljateooria, mis sisuliselt näitab kuidas interakteeruvad omavahel valgus ja mateeria. Kvantelektrodünaamika on esimene teooria, kus puuduvad vastuolud kvantmehaanika ja erirelatiivsusteooria vahel. Võib ka öelda, et QED on klassikalise elektromagnetismi kvantmehaaniline analoog. Kvantelektrodünaamika kujunes välja 1940. aastatel. 1965. aastal anti panuse eest kvantelektrodünaamikasse Nobeli füüsikaauhind Richard Feynmanile, Julian Schwingerile ja Shin'ichirō Tomonagale. Kvantkromodünaamika
Aleksander I maa

Aleksander I maa on suurim saar Antarktikas. See asub Antarktika poolsaare lähistel Bellingshauseni meres. Selle pindala on 49 070 km², millega see on Devoni saare järel suuruselt teine asustamata saar maailmas. Saare avastas 28. jaanuaril 1821 Fabian Gottlieb von Bellingshauseni juhitud ekspeditsioon, kes nimetas selle Venemaa valitseja Aleksander I asuks Aleksander I maaks. Kuni 1940. aastani arvati, et tegemist on Antarktika maamassi osaga. Finn Ronne ja Carl R. Eklundi ekspeditsioon tõestas, et tegemist on saarega. 1961. aastast tegutseb seal Fossil Bluff, mis on brittide hallatav ja hooajaliselt kasutatav jaam. Saare kõrgeim punkt on 2987 meetri kõrgune Stephensoni mägi, mis on nimetatud inglise polaaruurija Alfred Stephensoni (1908–1999) järgi. Saarel asub Ljadovi liustik, mis on nimetatud vene helilooja Anatoli Ljadovi järgi.
Silver Vahtre

Silver Vahtre (sündinud 13. märtsil 1953 Tartus) on eesti kunstnik, kes on tegutsenud peamiselt teatri- ja filmikunstnikuna. Vahtre õppis 1960–1970 Tartu 5. Keskkoolis, lõpetas 1971. aastal Tallinna 21. Keskkooli ja 1977. aastal tööstuskunsti erialal Eesti NSV Riikliku Kunstiinstituudi. Aastatel 1976–1990 töötas Silver Vahtre kunstnikuna kunstikombinaadis Ars. Aastatel 1991–1994 oli ta Tartu linnakunstnik ja 2004–2011 Pärnu teatri Endla peakunstnik. 1991. aastast on ta ühtlasi kujundusfirma Kyna juhataja. Aastatel 1989–1990 õpetas ta graafikat ja kompositsiooni Soomes Lahti Disainiinstituudis, 1990–2000 Eesti Kunstiakadeemia moekunsti osakonnas, 2003 ja 2005 Tartu Kõrgema Kunstikooli arvutigraafika- ja mööbliosakonnas. 2013. aastast õpetab Vahtre lavakujundust ja planeerimist Tartu Kunstikoolis. Vahtre on loonud arvukalt lavakujundusi Eesti teatritele, kujundanud filme ("Karu süda", 2001; "Detsembrikuumus", 2008) ja illustreerinud raamatuid. Isikunäitustel on ta esinenud ka teatriplakatite ja graafikaga. Silver Vahtre on Eesti Kunstnike Liidu (1984), Eesti Kujundusgraafikute Liidu (1993), Eesti Teatriliidu ja Lavastuskunstnike Liidu (1997) ning Eesti Borgese Seltsi liige. Suure Vankri auhind 1999 Kunstnikuauhind 2008 Silver Vahtre isa oli ajaloolane Sulev Vahtre, tema vend on ajaloolane Lauri Vahtre. Tema abikaasa oli arhitektiharidusega kunstnik Mall Vahtre (1953–2021), neil sündis kaks last.
Heckler & Koch G11

Heckler & Koch G11 on Saksamaa ründevintpüssiprototüüp, mida arendati 1960.–1980. aastatel. Relv ei jõudnud tootmisse. Selle arendamisega tegeles konglomeraat Gesellschaft für Hülsenlose Gewehrsysteme (GSHG; saksa keelest 'kestata vintpüssisüsteemide liit'), mida juhtis relvatootja Heckler & Koch. Lisaks tegelesid G11 arendamisega Dynamit Nobel ja Hensoldt Wetzlar. HK G11 on eriline, kuna see on konstrueeritud kasutama kestata laskemoona. Relva projekt oli küll peamiselt Lääne-Saksamaa pärusmaa, kuid sellest olid huvitatud ka teised NATO liikmesriigid. Mõned G11 versioonid osalesid Ameerika Ühendriikide projektis Advanced Combat Rifle, millega prooviti leida asendust M16-le. Heckler & Koch lõpetas G11 arendamise aastal 1990, relv oli mõeldud nii Bundeswehrile kui ka teistele NATO riikidele. Kuigi G11 oli tehniliselt õnnestunud projekt, ei jõudnud see Saksamaa taasühinemisest tingitud muudatuste tõttu tootmisse. Relva pandi kokku 1000 eksemplari, millest mõned jõudsid ka Bundeswehri kasutusse. Hiljem otsustati Heckler & Koch G3 asendada relvaga Heckler & Koch G36. AAI ACR AN-94 Armtech C30R Benelli CB M2 Ründevintpüsside loend Bullpup-tulirelvade loend Kuulipildujate loend Metal Storm Steyr ACR Voere VEC-91 "TAB Special Episode: G11 Disassembly & How It Works". YouTube. Vaadatud 3. detsember 2018. SoldierTech: The Gun That Never Was "Company History". Heckler & Koch. Originaali arhiivikoopia seisuga 27. august 2008. Vaadatud 5. jaanuar 2010. Woźniak, Ryszard. Encyklopedia najnowszej broni palnej - tom 2 G-Ł. Bellona. 2001. pp. 17–21. Weapon Ammunition System: G11 rifle with caseless ammunition, Heckler & Koch Dynamit Nobel, 1981 Operator's Manual: Rifle, 4.92 mm ACR, Heckler & Koch, March 1989 Weapon Ammunition System: G11 rifle with caseless ammunition, Heckler & Koch Dynamit Nobel, 1990 Wolfgang Seel, Die G11 Story. Die Entwicklungsgeschichte einer High-Tech-Waffe, Journal Verlag Schwend GmbH, 1993, ASIN: B0027WQJAE Jürgen Grässlin, Versteck dich, wenn sie schießen: Die wahre Geschichte von Samiira, Hayrettin und einem deutschen Gewehr, Droemersche Verlagsanstalt, 2003, ISBN 3-426-27266-0 Terry Gander, Jane's Infantry Weapons 1996–1997, 1996, ISBN 978-0710613547 HKPRO Supervisiere für eine Superwaffe: Die Visierentwicklung für das Gewehr G 11 SoldierTech Modern Firearms U.S. Army Lightweight Small Arms Technologies Video of operation YouTube'is Industrie Werke Karlsruhe G11 IWK G11 Video of field strip, operation, maintenance, detailed parts explanation YouTube'is
Puka valla vapp

Puka valla vapp on Valga maakonnas asunud endise Eesti haldusüksuse Puka valla vapp. Vapp kinnitati 27. juunil 1995. Rohelisel kilbil kuldne otsavaatav sokupea, mida ümbritsevad kolm hõbedast tähtristi 1 + 2. Sokupea on tuletatud Puka mõisniku Thomas Bock nimest, mis tähendab saksa keeles sokku. Ühtlasi tähistab sokupea ka vallamaade ulukirikkust. Tähtristid sümboliseerivad kolme Puka valla territooriumil paiknevat muinasaegset eestlaste linnamäge - Kuigatsi linnamägi, Kivivare linnamägi ja Vooremägi. Veel viitavad tähtristid minevikule, olevikule ja tulevikule, märkides sihikindlust ja lootust. Roheline taust tähistab põllumajandust, metsi ja loodust. Puka valla lipp Valga maakond Puka valla sümboolika valla kodulehel Puka valla sümboolika Riigikantselei kodulehel
ŠAK-12

ŠAK-12 (algne nimi AŠ-12.7, vene keeles АШ (AŠ)-12.7) on Venemaal arendatud suurekaliibriline (12,7 mm) rünnakupüss-automaat. See on mõeldud peamiselt lähi- ja tänavavõitluseks. ŠAK-12 konstrueeriss FSB nõudmisel TsKIB SOO, mis on Tulas asuva KBP Seadmedisainibüroo tütarettevõte. Relva loomisel peeti silmas eesmärki konstrueerida relv, millel on FSB linnalahinguüksustele vajalik peatamisjõud just väikeselt distantsilt. Vene meedia andmetel jõudis esimene partii relvi FSB-sse aastal 2011.  Venemaa: FSB. RŠ-12 Venemaa relvade loend Bullpup-tulirelvade loend Ründevintpüsside loend Johnson, Steve (2013). "New Russian TsKIB ASh-12 .50 Cal (12.7x55mm) Bullpup Rifle". thefirearmblog.com. Vaadatud 30. mai 2013. Popenker, Maxim (2013). "ASh-12.7 assault rifle". world.guns.ru. Vaadatud 30. mai 2013.
Venezuela riigipeade loend

Venezuela riigipeade loend loetleb iseseisva Venezuela riigipead.
Põdrala valla vapp

Põdrala valla vapp on Valga maakonnas asunud endise Eesti haldusüksuse Põdrala valla vapp. Vapp kinnitati 4. septembril 1995. Ristikulehelõikelise kaldjaotusega vasakult poolitatud sini-kuldse kilbi ülemisel, sinisel väljal kuldne pügalrist; alumisel, kuldsel väljal viie õielehega sinine linaõis kuldse ringikujulise südamikuga. Pügalrist, muistne Põhjala rahvaste sümbol, on siin rahvaliku vaimsuse järjekestvuse võrdkuju. Rist on aga kristliku maailma kõige levinum kujund. Ristikulehelõige viitab põllumajandusele, valla elanike peamisele tegevusalale. Linaõis sümboliseerib linakasvatust, millega on juba vanast ajast jõukustki kogutud. Sinine on nooruse ja puhtuse värv ning kuld väärikuse ja jõukuse sümbol. Põdrala valla lipp Põdrala valla lipp ja vapp valla põhimääruse lisas Põdrala valla sümboolika Riigikantselei kodulehel
Carl Gustaf m/45

See artikkel räägib relvast. Ansambli kohta vaata artiklit Kpist (ansambel). Carl Gustaf M/45 (ka Kulsprutepistol m/45 ehk Kpist m/45) on Rootsi püstolkuulipilduja, mis kasutab moona 9×19 mm Parabellum. Relv jõudis kasutusse aastal 1945 ning seda toodeti Eskilstunas Carl Gustafs Stads Gevärsfaktoris. Kpist m/45 oli Rootsi armee standardne püstolkuulipilduja aastatel 1945–1965. See asendati järk-järgult ründevintpüssidega Ak 4 ja Ak 5. Selle viimane kasutaja, Kodukaart Hemvärnet eemaldas relva teenistusest aprillis 2007. M/45 arendati välja aastatel 1944–1945, palju võeti eeskuju vanematest püstolkuulipilduja disainidest. Relva ehitamiseks vajalik lehtmetallide stantsimine saadi püstolkuulipildujatelt MP 40, Sten, PPŠ-41 ja PPS-43. Aastal 1944 testiti paralleelselt m/45-ga ka Husqvarna Vapenfabriki püstolkuulipildujat, kuid otsus langes Carl Gustafsi tehase kasuks.  Alžeeria  Ameerika Ühendriigid  Eesti: Kaitseliit.  Egiptus: litsentsi alusel toodeti variante Port Said ja Akaba.  Iirimaa: Iiri armees kuni see Steyr AUG-iga asendati.  Indoneesia: toodeti litsentsi alusel.  Iraak: mässulised.  Jordaania: Port Said variant. Katanga: väheses koguses, saadi ÜRO jõududelt sõjasaagiks.  Kesk-Aafrika Vabariik: Zaire'lt saadud. Lõuna-Vietnam: Civilian Irregular Defense Group ja Vietnami Vabariigi armee.  Paraguay  Rootsi Zaire: Port Said variant. SCK-65/66 Smith & Wesson M76 Militär historia #10 2017, Bonniers förlag. Published 15 August 2019. Jones, Richard D.; Ness, Leland S., toim-d (27. jaanuar 2009). Jane's Infantry Weapons 2009/2010 (35th ed.). Coulsdon: Jane's Information Group. ISBN 978-0-7106-2869-5. T.L. Bosiljevac (1991). SEALs: UDT/SEAL operations in Vietnam. Ballantine Books. Lk 114. ISBN 080410722X. "Guns of Estonian Defence Forces". Vaadatud 14. veebruar 2015. Hogg, Ian (2002). Jane's Guns Recognition Guide. Harper Collins. Lk 223. ISBN 0-00-712760-X. "Carl Gustaf M/45". Modern Firearms. Small Arms Survey (2012). "Surveying the Battlefield: Illicit Arms In Afghanistan, Iraq, and Somalia". Small Arms Survey 2012: Moving Targets. Cambridge University Press. Lk 321. ISBN 978-0-521-19714-4. Originaali (PDF) arhiivikoopia seisuga 31. august 2018. Vaadatud 30. august 2018. Small Arms Survey (2005). "The Central African Republic: A Case Study of Small Arms and Conflict". Small Arms Survey 2005: Weapons at War. Oxford University Press. Lk 318. ISBN 978-0-19-928085-8. Originaali (PDF) arhiivikoopia seisuga 30. august 2018. Vaadatud 30. juunil 2021. Rottman, Gordon L. (25. juuli 2002). Green Beret in Vietnam 1957–73. Warrior 28. Osprey Publishing. Lk 41. ISBN 9781855325685. Ezell, Edward Clinton (1988). Personal firepower. The Illustrated history of the Vietnam War 15. Bantam Books. Lk 60. OCLC 1036801376. Carl Gustaf Kp M/45 submachine gun at Modern Firearms
Voomavoe

Voomavoe on rahvapärimuslik manaolend, looduse ürgsuse kehastunud väljendus, askuslik olend, kes väljendab olemise võimalikkust liikumise kaudu. Tallinna Tantsuteater etendas Raho Aadla lavastuse "Voomavoos" (esietendus 16. oktoobril 2018 Rakvere teatri väikeses saalis). voom
Voom

Voom on hoog, sööst; halb harjumus. Eriti kasutatav kui halb harjumus loomal, kõrvalekalle normaalsest käitumisest. Mõistet “voom” kasutatakse hobusekasvatuses ja see tähistab looma loomusest tingitud inimese jaoks ebasobilikke halbasid harjumusi. Hobuse jaoks on tema voom täiesti loomulik – hinnangu sellele annab inimene. Ka inimene voomab, aga erinevalt hobusest tuleb inimesel endale selleks luba anda. sundkäitumine voomavoe Eesti etümoloogiasõnaraamat.
Athenic

Athenic oli algselt White Star Line'ile ehitatud ookeaniliinilaev, mis seilas aastatel 1902–1962. See valmis Harland & Wolffi laevatehases Belfastis. Laev lammutati Hamburgis.  Athenic – pildid, videod ja helifailid Wikimedia Commonsis
Celtic (laev 1901)

Celtic (prefiksiga RMS ehk Royal Mail Steamer, 'kuninglik postiaurik') oli White Star Line'ile ehitatud ookeaniliinilaev, mis seilas aastatel 1901–1928. See valmis Harland & Wolffi laevatehases Belfastis. See oli esimene laev, mis ületas kogumahutavuselt Great Easterni (1858). Laev jooksis 1928. aastal Iirimaa lõunarannikul karile ja lammutati sealsamas 1933. aastaks.  Celtic (laev 1901) – pildid, videod ja helifailid Wikimedia Commonsis
OTs-02 Kiparis

OTs-02 Kiparis (vene keeles ОЦ-02 Кипарис, 'küpress') on Nõukogude Liidu püstolkuulipilduja, mille konstrueeris 1970. aastatel Tulas TsKIB SOO relvakonstruktsioonibüroo. Relv jõudis teenistusse alles 1991. aastal. OTs-02 Kiparis on mõeldud peamiselt sisejulgeoleku- ja politseijõudude kasutusse, selle võtsid kasutusele nii Venemaa politsei kui ka Venemaa siseministeerium.  Venemaa: siseministeerium, keskpanga ja Sberbanki turvamehed jt. Venemaa relvade loend MAC-10 "Кипарис" // А. И. Благовестов. То, из чего стреляют в СНГ: Справочник стрелкового оружия. / под. общ.ред. А. Е. Тараса. Минск, «Харвест», 2000. стр.212-214 KBP Instrument Design Bureau – official page[alaline kõdulink] - Modern Firearms
Runic (laev 1900)

Runic oli White Star Line'ile ehitatud ookeaniliinilaev, mis seilas aastatel 1901–1940. See valmis Harland & Wolffi laevatehases Belfastis. Laev uppus Iirimaa põhjapoolseima tipu lähistel, teel Liverpoolist Antarktikasse, pärast Kolmanda riigi allveelaeva U-138 rünnakut.  Runic (laev 1900) – pildid, videod ja helifailid Wikimedia Commonsis
Corinthic

Corinthic oli White Star Line'ile ehitatud ookeaniliinilaev, mis seilas aastatel 1902–1931. See valmis Harland & Wolffi laevatehases Belfastis. Athenic Ionic  Corinthic – pildid, videod ja helifailid Wikimedia Commonsis
Sangaste valla vapp

Sangaste valla vapp on Valga maakonnas asunud endise Eesti haldusüksuse Sangaste valla vapp. Vapp kinnitati 1. märtsil 1994. Sinisel kilbil hõbedase kolmikmäe kujulise tüvimikuga kilbil kaks ristatud kuldset viljapead, mille kohal kuldne üheksaharuline kroon hõbedaste pärlitega harude otstel. Valgamaa vapivärvides kilbil paiknevad tunnused jäädvustavad Sangastele tuntust ja tunnustust toonud sordi- ja tõuaretaja Tartu Ülikooli audoktori krahv Friedrich von Bergi isiku ning elutöö. Sangaste valla lipp Valga maakond Sangaste valla sümboolika valla kodulehel Sangaste valla sümboolika Riigikantselei kodulehel
Princes Street

Princes Street on Šotimaa pealinna Edinburghi üks põhilisemaid tänavaid, ääristades New Towni.  Princes Street – pildid, videod ja helifailid Wikimedia Commonsis
Campus Martius

Campus Martius (ladina keeles kui 'Marsi väli') oli Vana-Rooma üldkasutatav ala impeeriumi pealinnas Roomas. Selle pindala oli umbes 2 ruutkilomeetrit. Keskajal oli see linna kõige suurema rahvaarvuga piirkond. Tänane IV ringkond, mis hõlmab väiksemat osa algsest alast, kannab itaalia keeles nime Campo Marzio.  Campus Martius – pildid, videod ja helifailid Wikimedia Commonsis
EKNK Sillamäe vene kogudus

EKNK Sillamäe Vene Kogudus on Eesti Kristliku Nelipühi Kiriku (EKNK) kogudus Sillamäel. Koguduse koosolekud toimuvad pühapäeviti kell 11.00 Sillamäel aadressil Kajaka 9. Koguduse pastor on Valeri Strelchenko. Koguduse koduleht